CELEX: 32011R0653
Language: lv
Date: 2011-07-06 00:00:00
Title: Komisijas Īstenošanas regula (ES) Nr. 653/2011 ( 2011. gada 6. jūlijs ), ar ko groza Regulas (EK) Nr. 1439/95 I pielikumu, Regulas (EK) Nr. 748/2008 III pielikumu un Regulas (EK) Nr. 810/2008 II pielikumu attiecībā uz iestādi, kas ir pilnvarota izdot dokumentus un sertifikātus Argentīnā

7.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 179/1
            
         KOMISIJAS ĪSTENOŠANAS REGULA (ES) Nr. 653/2011
   (2011. gada 6. jūlijs),
   ar ko groza Regulas (EK) Nr. 1439/95 I pielikumu, Regulas (EK) Nr. 748/2008 III pielikumu un Regulas (EK) Nr. 810/2008 II pielikumu attiecībā uz iestādi, kas ir pilnvarota izdot dokumentus un sertifikātus Argentīnā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kas izveidots GATT XXIV.6 sarunu nobeigumā (1),
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (2),
   ņemot vērā Komisijas 1995. gada 26. jūnija Regulu (EK) Nr. 1439/95, ar ko nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu importu un eksportu aitas gaļas un kazas gaļas nozarē (3), un jo īpaši tās 12. panta 2. punktu,
   ņemot vērā Komisijas 2008. gada 30. jūlija Regulu (EK) Nr. 748/2008, ar ko atver un paredz pārvaldīt importa tarifu kvotu saldētai liellopu plānajai diafragmai, kura atbilst KN kodam 0206 29 91 (4), un jo īpaši tās 6. panta 2. punktu,
   ņemot vērā Komisijas 2008. gada 11. augusta Regulu (EK) Nr. 810/2008, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību (5), un jo īpaši tās 7. panta 2. punktu,
   tā kā:
   
               (1)
            
            
               Regulas (EK) Nr. 1439/95 I pielikumā sniegts to trešo valstu iestāžu saraksts, kuras ir pilnvarotas izdot izcelsmes dokumentus.
            
         
               (2)
            
            
               Regulas (EK) Nr. 748/2008 III pielikumā minētas Argentīnas iestādes, kas ir pilnvarotas izdot autentiskuma sertifikātus.
            
         
               (3)
            
            
               Regulas (EK) Nr. 810/2008 II pielikumā sniegts eksportētājvalstu iestāžu saraksts, kuras ir pilnvarotas izdot autentiskuma sertifikātus.
            
         
               (4)
            
            
               Argentīna ir paziņojusi Komisijai, ka, sākot ar 2011. gada 1. jūliju, jaunā iestāde, kas ir pilnvarota izdot izcelsmes dokumentus un autentiskuma sertifikātus par Argentīnas izcelsmes liellopu, aitu un kazu gaļu, ir Ekonomikas un finanšu ministrija.
            
         
               (5)
            
            
               Tādēļ būtu attiecīgi jāgroza Regulas (EK) Nr. 1439/95 I pielikums, Regulas (EK) Nr. 748/2008 III pielikums un Regulas (EK) Nr. 810/2008 II pielikums,
            
         IR PIEŅĒMUSI ŠO REGULU.
   1. pants
   Regulas (EK) Nr. 1439/95 I pielikuma 1. ierakstu aizstāj ar šādu:
   
               “1.
            
            
               Argentīna: Ministerio de Economía y Finanzas Públicas”.
            
         2. pants
   Regulas (EK) Nr. 748/2008 III pielikumu aizstāj ar šādu:
   
      
         “III PIELIKUMS
         
            To Argentīnas iestāžu saraksts, kuras ir pilnvarotas izdot autentiskuma sertifikātus
         
         Argentīna: Ministerio de Economía y Finanzas Públicas:
         par plānajām diafragmām, kuru izcelsmes valsts ir Argentīna, kā norādīts 1. panta 3. punkta a) apakšpunktā.”
      
   
   3. pants
   Regulas (EK) Nr. 810/2008 II pielikuma pirmo ievilkumu aizstāj ar šādu:
   
               “—
            
            
               MINISTERIO DE ECONOMÍA Y FINANZAS PÚBLICAS:
               par Argentīnas izcelsmes gaļu, kas atbilst definīcijai 2. panta a) punktā.”
            
         4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro ar 2011. gada 1. jūliju.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 6. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Joaquín ALMUNIA
      
   
   
      (1)  OV L 146, 20.6.1996., 1. lpp.
   
      (2)  OV L 299, 16.11.2007., 1. lpp.
   
      (3)  OV L 143, 27.6.1995., 7. lpp.
   
      (4)  OV L 202, 31.7.2008., 28. lpp.
   
      (5)  OV L 219, 14.8.2008., 3. lpp.